Diari Oficial de la Generalitat Valenciana


Sumari del DOGV 4438, del 12-02-2003 (2003/1463)

ORDE de 20 de gener de 2003, de la Conselleria de Justícia i Administracions Públiques, per la qual són convocades 6 beques per a la realització de pràctiques professionals en mitjans de comunicació social.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1463


Data del document
:   20-01-2003

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * assignació per estudis
    * ajuda pública
    * suport econòmic
    * professió de la comunicació

ORDE de 20 de gener de 2003, de la Conselleria de Justícia i Administracions Públiques, per la qual són convocades 6 beques per a la realització de pràctiques professionals en mitjans de comunicació social. [2003/X1463]
  
La Conselleria de Justícia i Administracions Públiques, en el marc de la política adreçada a la millora i especialització dels estudiants universitaris, convoca la concessió de 6 beques perquè puguen accedir a la realització de pràctiques professionals, en les distintes especialitats, dins de l'àmbit de l'administració pública.
  
Fent ús de les facultats conferides pel Decret 91/1999, de 30 de juliol, pel qual s'aprova el Reglament Orgànic i Funcional de la Conselleria de Justícia i Administracions Públiques, i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
Convocar concurs públic per a la concessió de 6 beques per a la realització de pràctiques professionals en mitjans de comunicació, en la Conselleria de Justícia i Administracions Públiques.
  
Segon
  
Aprovar les bases, les quals s'adjunten com a annex I de la present orde, per les quals s'ha de regir esta convocatòria.
  
Tercer
  
La dotació econòmica de les beques se sufragarà a càrrec de la línia T4212000 del programa pressupostari 141.20 Direcció i Servicis Generals, dels vigents pressuposts de la Generalitat Valenciana per a l'exercici 2003, per un import total màxim de seixanta mil cent euros (60.100 euros).
  
Quart
  
La present orde entrarà en vigor al sendemà de la seua publicació en el Diari Oficial de la Generalitat Valenciana.
  
Cinqué
  
Contra esta orde que posa fi a la via administrativa podrà interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos a comptar des del sendemà de la publicació, conforme amb el que establixen els articles 10 i 46 de la Llei reguladora de la Jurisdicció Contenciosa Administrativa. Potestativament, podrà interposar-se recurs de reposició, segons el que disposen els articles 116 i 117 de la Llei 30/1992, de 26 de novembre.
  
València, 20 de gener de 2003
  
El conseller de Justícia i Administracions Públiques,
  
CARLOS GONZALEZ CEPEDA
  
ANNEX I
  
Bases de la convocatòria per a la concessió de 6 beques per a la realització de pràctiques professionals en mitjans de comunicació en la Conselleria de Justícia i Administracions Públiques.
  
Primera. Objecte
  
Les beques tenen per objecte la formació complementària, la millora i l'especialització dels llicenciats en Ciències de la Informació, branca de periodisme, en l'àmbit de l'administració pública.
  
Segona. Nombre de beques i requisits dels sol·licitants
  
Es convoquen 6 beques destinades a llicenciats en Ciències de la Informació, branca de periodisme, i a estudiants dels dos últims cursos de la llicenciatura, en l'àmbit de l'administració pública. Les persones interessades hauran de complir este requisit quan acabe el termini de presentació de sol·licituds.
  
Tercera. Dotació, duració i pagament de les beques
  
La dotació de les beques és de nou-cents un euros amb cinquanta-dos cèntims (901,52 euros) bruts mensuals.
  
El període de gaudi de les beques serà des de l'inici fins al 31 de desembre de 2003, i pot ser prorrogat fins a un màxim de dotze mesos, condicionada la pròrroga a l'existència de crèdit adequat i suficient per a la seua cobertura pressupostària.
  
L'import de les beques s'abonarà mensualment, amb el certificat previ de la secretària general de la Conselleria de Justícia i Administracions Públiques, com a resultat de l'informe favorable de la Direcció del Gabinet de Premsa de la Conselleria de Justícia i Administracions Públiques respecte a l'activitat objecte de les beques.
  
Quarta. Formalització de sol·licituds
  
Els impresos de sol·licitud (annex II) estaran a disposició de les persones interessades en el Registre General de la Conselleria de Justícia i Administracions Públiques (carrer Historiador Chabàs 2 de València). Els candidats hauran de presentar-los en el mateix registre general o tramitar-los per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i complimentar, junt amb la fotocòpia compulsada del document nacional d'identitat (DNI), la documentació següent:
  
a) Currículum, en el qual es farà constar les dades personals, la data, el lloc de naixement, el domicili actual, telèfon i una foto tipus carnet del sol·licitant.
  
b) Fotocòpia compulsada del títol acadèmic.
  
c) Declaració jurada de renúncia de qualsevol altra beca o ajuda que puga concedir-se per a la mateixa activitat o semblant, i d'estar al corrent de les seues obligacions fiscals.
  
d) Qualssevol altres documents que acrediten la possessió de títols, cursos, conferències, mèrits docents, d'investigació o experiència professional que es vulguen al·legar.
  
Cinquena. Termini de presentació de les sol·licituds
  
El termini de presentació de les sol·licituds serà de 15 dies hàbils, comptats a partir del sendemà de la publicació d'esta convocatòria en el Diari Oficial de la Generalitat Valenciana.
  
Sisena. Selecció
  
Per a l'examen de les sol·licituds de beques es constituirà una comissió avaluadora, la qual elaborarà les propostes d'adjudicació oportunes, en el termini d'un mes des de la finalització del termini de presentació de sol·licituds.
  
La comissió estarà composta pels membres següents:
  
- El cap de Servici de Gestió Administrativa de la Conselleria de Justícia i Administracions Públiques, qui actuarà de secretari.
  
- El cap del Gabinet de Comunicació de la Conselleria de Justícia i Administracions Públiques.
  
- Un tècnic o tècnica del Gabinet de Comunicació de la Conselleria de Justícia i Administracions Públiques.
  
Esta Comissió haurà d'adaptar el seu funcionament al que establix la convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La Conselleria de Justícia i Administracions Públiques es reserva la facultat de deixar deserta, totalment o parcial, l'adjudicació de les beques convocades i d'interpretar el contingut d'estes bases.
  
La selecció dels becaris estarà determinada per la puntuació obtinguda per l'aplicació del barem següent:
  
A. Coneixements de valencià: un màxim de 2 punts en funció dels nivells de coneixement del valencià establits per la Junta Qualificadora de Coneixements de Valencià, d'acord amb la següent escala:
  
- Nivell oral, 0,25 punts.
  
- Nivell elemental, 0,75 punts.
  
- Nivell mitjà 1,50 punts.
  
- Nivell superior 2 punts.
  
Realització de cursos, seminaris, conferències, mèrits d'investigació o professionals relacionats amb l'objecte de la beca que s'adjunten: fins a un màxim de 2 punts.
  
C. Experiència professional desenrotllada en les administracions públiques: fins a un màxim de 3 punts.
  
D. Entrevista: fins a un màxim de 3 punts. En l'entrevista es valorarà l'experiència professional i els coneixements de l'administració autonòmica.
  
No es valorarà cap mèrit que no estiga degudament documentat. La comissió avaluadora podrà establir, si és procedent, una puntuació mínima per a poder accedir a la fase d'entrevista, a la vista de les sol·licituds presentades.
  
Finalitzat el procés selectiu, la comissió elaborarà una proposta de concessió de beques, la qual contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se per renúncia o abandó.
  
Setena. Concessió
  
Les beques s'adjudicaran mitjançant resolució del conseller de Justícia i Administracions Públiques, a la vista de la proposta de la comissió avaluadora, en el termini màxim d'un mes a partir del sendemà de la finalització de la presentació de les sol·licituds, la no resolució adjudicatòria dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà notificada a les persones interessades i serà publicada en el Diari Oficial de la Generalitat Valenciana.
  
Vuitena. Obligacions, incidències i tutoria dels becaris
  
Les beques són incompatibles amb el gaudi de qualsevol altra beca o ajuda que es puga concedir per la mateixa activitat o semblant. La infracció d'esta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
El becari, si és procedent, haurà de presentar la documentació acreditativa del compliment de les seues obligacions fiscals i amb la Seguretat Social i, a més, la documentació acreditativa de tindre cobertura sanitària.
  
El conseller de Justícia i Administracions Públiques resoldrà les incidències que es produïsquen durant el període de gaudi de les beques i podrà deixar-les sense efecte, amb l'audiència prèvia de la persona interessada, en cas d'incompliment de les seues obligacions per part del becari o quan no realitzara l'activitat que va motivar la concessió o deixara de reunir els requisits exigits.
  
El cap del Gabinet de Premsa de la Conselleria de Justícia i Administracions Públiques ordenarà les activitats i establirà la dedicació dels becaris segons els criteris dels seus propis servicis i mitjans.
  
Davant les incidències, renúncies, abandonaments o incompliments que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció.
  
ANNEX II
  
(Nom) ... amb domicili en ... carrer ... número ... amb document nacional d'identitat número... expedit en ... data ..., telèfon ... en el meu nom, coneixent l'orde publicada en el DOGV número..... de data ..., per la qual la Conselleria de Justícia i Administracions Públiques convoca una beca per a la realització de pràctiques professionals en la Conselleria de Justícia i Administracions Públiques, i també les condicions establides en les bases, em compromet a acceptar-les, a assistir i participar plenament en els programes de treball que siguen establits, en cas de ser adjudicatari, i declare que totes les dades personals, acadèmiques i professionals assenyalades en l'escrit són certes, i adjunte la documentació següent:
  
- Fotocòpia compulsada del document nacional d'identitat.
  
- Currículum.
  
- Fotocòpia compulsada del títol acadèmic.
  
- Declaració jurada de renúncia de qualsevol altra beca o ajuda que pogués concedir-se per la mateixa o semblant activitat.
  
- Altres documents que acrediten la possessió de títols, cursos, seminaris, conferències, mèrits docents, d'investigació, etc. o professionals que s'adjunten.
  
SOL·LICITA: que siga admesa la present instància amb la seua documentació a l'efecte del que establix la convocatòria de beques.
  
València, ..... d .................. de 2003